ПРОТОКОЛ № 06
от заседанието на Комисия „Международна дейност” на ВСС, 
проведено на 03.02.2016 г.

	Днес, 03.02.2016 г., сряда, от 11.06 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев - отсъства
				       Милка Итова

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Страхил Недков – младши експерт в дирекция „Международна дейност” и Аделина Кандова – главен експерт в дирекция „Международна дейност”. 

ДНЕВЕН РЕД:

1. ОТНОСНО: Проект на програма във връзка с организирането на тридневна конференция с международна участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Комисия „Международна дейност”
Р Е Ш И:

1.1 Отлага разглеждането за следващото заседание на комисията, съгласно решение на комисия „Международна дейност” по протокол № 46/18.11.2015 г.  

2. ОТНОСНО: Писмо от Министерство на правосъдието относно изготвяне на План за действие за изпълнение на препоръките на ЕК от Доклада на Комисията до Европейския парламент и Съвета относно напредъка на България по Механизма за сътрудничество и оценка от 27 януари 2016 г. 

Комисия „Международна дейност”
Р Е Ш И:

2.1 Предлага на ВСС в Плана за действие за изпълнение на препоръките на ЕК от Доклада на Комисията до Европейския парламент и Съвета относно напредъка на България по Механизма за сътрудничество и оценка от 27 януари 2016 г. от компетентността на комисия „Международна дейност” да залегнат следните мерки:

ПО ОБЛАСТИ : КОРУПЦИЯ И ОРГАНИЗИРАНА ПРЕСТЪПНОСТ

1.Анализ на изпълнението на Междуведомствен план за действие за 2015г. в изпълнение на препоръките за противодействие срещу неоправдано забавяне на наказателния процес  – идентифициране на проблемите и извеждане на мерки за тяхното преодоляване (предложения за законодателни промени, организационни мерки, обучения) – срок 2016 г.
2. Изготвяние на Междуведомствен план за действие за 2016г. за преодоляване на неоправданото забавяне на наказателния процес– срок 2016 г.
3.Наблюдение на продължителността на наказателния процес (досъдебна и съдебна фази), и анализ на възможностите за повишаване ефективността и качеството на правосъдието– срок 2016 г.

3. ОТНОСНО: Въпросник на Европейската мрежа на съдебните съвети за „Организация на прокуратурите в Европа” по Проект 1 на ЕМСС „Независимост и отчетност на съдебната власт”.

Комисия „Международна дейност”
Р Е Ш И:

3.1  ПРИЕМА ЗА СВЕДЕНИЕ въпросника на ЕМСС за „Организация на прокуратурите в Европа“, изпратен от Флавиан Попа,  лице за контакт от страна на Република Румъния и координатор на подгрупата на ЕМСС за „Независимост и отчетност на прокуратурата“.
	3.2 Отправя молба към Виктор Тарчев - прокурор при Софийска районна прокуратура и Сава Петров - прокурор при ВКП на Република България, Завеждащ отдел „Аналитичен“, определени за лица за контакт на подгрупата на ЕМСС за „Независимост и отчетност на прокуратурата“ от страна на Република България, след попълването на въпросника, същият да бъде предоставен на комисия „Международна дейност” за запознаване. 

4. ОТНОСНО: Определяне на участници в среща на проектния екип на ЕМСС по Проект 3 „Финансиране на съдебната власт”, която ще се проведе на 29 февруари – 1 март 2016 г. в гр. Дъблин, Ирландия.

Комисия „Международна дейност”
Р Е Ш И:

4.1 ПРЕДЛАГА НА ВСС ДА КОМАНДИРОВА за участие в среща на проектния екип на ЕМСС по Проект 3 „Финансиране на съдебната власт“, която ще се в гр. Дъблин, Ирландия, за периода 28 февруари – 2 март 2016 г. следните лица: 

- Каролина Неделчева - член на ВСС, определен за участие в проектен екип на ЕМСС за 2015-2016 г. по Проект 3 „Финансиране на съдебната власт“;
- Камен Иванов - член на ВСС, определен за участие в проектен екип на ЕМСС за 2015-2016 г. по Проект 3 „Финансиране на съдебната власт“;

4.2 ПРЕДЛАГА НА ВСС ДА ВЪЗЛОЖИ НА ГЛАВНИЯ СЕКРЕТАР НА ВСС да командирова Аделина Кандова – главен експерт от дирекция „Международна дейност“ в АВСС за участие в среща на проектния екип на ЕМСС по Проект 3 „Финансиране на съдебната власт“, която ще се проведе в гр. Дъблин, Ирландия, за периода 28 февруари – 2 март 2016 г.

	4.3 Пътните разходи, разходите за три нощувки, разходите за дневни пари за 4 дни, както и разходите за медицински застраховки на командированите лица са за сметка на Висшия съдебен съвет. 

	4.4 Изпраща преписката на комисия „Бюджет и финанси” за сведение и по компетентност.

Предложението да се внесе за разглеждане на заседание на ВСС на 11.02.2016 г. 

Забележка: Съгласно Правилата за възстановяване на разходите на ЕМСС за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.
5. ОТНОСНО: Получени материали по електронна поща от координаторите на Проектен екип 3 на ЕМСС „Финансиране на съдебната система”.

Комисия „Международна дейност”
Р Е Ш И:

5.1 ПРИЕМА за сведение предоставена информация с приложен протокол от проведената среща на Работната група „Финансиране на съдебната власт”(2015-2016) на 30 ноември – 1 декември 2015 г. в гр. Брюксел.
5.2 Материалите в превод на български език са предоставени на определените от страна на ВСС членове по Проектен екип 3 на ЕМСС „Финансиране на съдебната власт - Каролина Неделчева и Камен Иванов.
	
6. ОТНОСНО: Доклад от Христина Тодорова – директор на дирекция „Международна дейност” относно промяна в структурата и името от Генерална дирекция „Правосъдие” в Генерална дирекция „Правосъдие и потребители” на Европейската комисия./отложена от заседанието на 20.01.2016 г./

Комисия „Международна дейност”
Р Е Ш И:

6.1 Приема за сведение доклада от Христина Тодорова – директор на дирекция „Международна дейност” относно промяна в структурата и името от Генерална дирекция „Правосъдие” в Генерална дирекция „Правосъдие и потребители” на Европейската комисия.
 6.2  С оглед решение на ВСС по протокол № 21/30.05.2013 г., при обявяване  на  други позиции извън Генерална дирекция „Правосъдие и потребители”, ще се решава ад-хок за всеки конкретен случай. 

7. ОТНОСНО: Проект на годишна програма за работата на комисия „Международна дейност” за 2016 г., съгласно решение на КМД по протокол № 02/13.01.2016 г. /отложена от заседанието на 20.01.2016 г./

Комисия „Международна дейност”
Р Е Ш И:

7.1 Одобрява Проект на годишна програма за работата на комисия „Международна дейност” за 2016 г., съгласно решение на КМД по протокол № 02/13.01.2016 г., след направените корекции.

8. ОТНОСНО: Писмо от Прокуратурата на Република България с приложени доклади и заповеди за задгранични командировки на представители на Прокуратурата на Република България. /отложена от заседанието на 20.01.2016 г./

Комисия „Международна дейност”
Р Е Ш И:

8.1 Приема за сведение писмо от Прокуратурата на Република България с приложени доклади и заповеди за задгранични командировки на представители на Прокуратурата на Република България.

9. ОТНОСНО: Писмо от Националния институт на правосъдието във връзка с доклади на командировани от НИП лица. 

Комисия „Международна дейност”
Р Е Ш И:

9.1 ПРИЕМА ЗА СВЕДЕНИЕ писмата от Националния институт на правосъдието, както и изпратените от НИП доклади.

10. ОТНОСНО: Писмо от Росица Трънкова – секретар на РГ 31 „Европа 2020” с приложени одобрени структура и график на Националната програма за реформи за 2016 г.

Комисия „Международна дейност”
Р Е Ш И:

10.1 ПРИЕМА за сведение писмото от Росица Трънкова - секретар на РГ 31 „Европа 2020“, както и предоставените график и структура на Националната програма за реформи за 2016 г.
10.2	Възлага на експертите на дирекция „Международна дейност” да разпределят материалите на постоянните комисии на ВСС за предоставяне на информация от тяхна компетентност по област „Качество и независимост на съдебната система и борба с корупцията“ и да го предоставят на сътрудниците към съответната комисия.

11. ОТНОСНО: Извлечения от КПА, КАОСНОСВ, КБФ, КПВ, КПКИТС, КПЕПК и КСА във връзка с решение на комисия „Международна дейност” по протокол № 02/13.01.2016 г. относно писмо от Световната банка с резултати от проведено посещение на екипа на Световната банка, в периода 8-11 декември 2015 г., ведно с приложени дейности, които да бъдат включени в Споразумение за възмездни  консултантски услуги (ВКУ).

Комисия „Международна дейност”
Р Е Ш И:

11.1 ПРИЕМА ЗА СВЕДЕНИЕ решенията на КПА, КАОСНОСВ, КБФ, КПВ, КПКИТС, КПЕПК и КСА във връзка с решение на комисия „Международна дейност” по протокол № 02/13.01.2016 г.
11.2 ПРЕДЛАГА НА ВСС ДА СЪЗДАДЕ работна група за участие в сътрудничество с екипа на Световната банка по разработване и изпълнение на Споразумение за възмездни  консултантски услуги в състав:

- Соня Найденова - член на ВСС и представител на КМД;
- Милка Итова – член на ВСС и представител на КПА;
- Елка Атанасова - член на ВСС и представител на КПА;
- Калин Калпакчиев – член на ВСС и представител на КАОСНОСВ;
- Галина Карагьозова – член на ВСС и представител на КАОСНОСВ;
- Каролина Неделчева – член на ВСС и представител на КПВ;
- Магдалена Лазарова – член на ВСС и представител на КСА;
- Мария Кузманова – член на ВСС и представител на КПКИТС и КПЕПК;

Предложението да се внесе за разглеждане на заседание на ВСС на 11.02.2016 г. 

12. ОТНОСНО: Писмо по електронна поща от Ангелина Лазарова – съдия в ОС гр. Варна, командирована в Апелативен съд – гр. Варна и национално лице за контакт на Националната съдебна мрежа за международно сътрудничество по наказателни дела в Република България.

Комисия „Международна дейност”
Р Е Ш И:

12.1 ДА СЕ УВЕДОМИ съдия Ангелина Лазарова - съдия в ОС гр. Варна, командирована в Апелативен съд гр. Варна, и национално лице за контакт на Националната съдебна мрежа за международно сътрудничество по наказателни дела в Република България, че Годишната среща на Националната съдебна мрежа за международно сътрудничество по наказателни дела може да бъде проведена на 16.03.2016 г., следобед, в час по преценка на организаторите, в пресцентъра на ВСС.

РАЗНИ:

13. ОТНОСНО: Решение № 57 от 28 януари 2016 г. на Министерски съвет на Република България за приемане на Годишна програма за участие на Република България в процеса на вземане на решения на Европейския съюз 2016 г.

Комисия „Международна дейност”
Р Е Ш И:

13.1Приема за сведение Решение № 57 от 28 януари 2016 г. на Министерски съвет на Република България за приемане на Годишна програма за участие на Република България в процеса на вземане на решения на Европейския съюз 2016 г.
13.2 Предлага на ВСС да приеме за запознаване Решение № 57 от 28 януари 2016 г. на Министерски съвет на Република България за приемане на Годишна програма за участие на Република България в процеса на вземане на решения на Европейския съюз 2016 г.

Предложението да се внесе за разглеждане на заседание на ВСС на 11.02.2016 г. 

14. ОТНОСНО: Писмо от Кабинета на председателя Жан-Клод-Юнкер на Европейската Комисия относно независимостта на съдебната власт в България.

Комисия „Международна дейност”
Р Е Ш И:

14.1 Приема за сведение писмото от Кабинета на председателя Жан-Клод-Юнкер на Европейската Комисия относно независимостта на съдебната власт в България.
14.2 Писмото от Кабинета на председателя Жан-Клод-Юнкер на Европейската Комисия относно независимостта на съдебната власт в България, заедно с  полученото в изпълнение на решение на ВСС по протокол № 53/27.10.2015г., д. т. 2 писмо от Томас Маркерт – секретар на Венецианската комисия , разгледано на заседание на КМД по протокол № 50/16.12.2015 г., т. 9 да се предоставят на членовете на ВСС за запознаване. 

15. ОТНОСНО: Доклад от Богдана Желявска  - национално лице за контакт на Националната съдебна мрежа по граждански и търговски дела/ЕСМГТД/ относно годишна среща на ЕСМГТД, проведена на 21-22 януари 2016 г. в гр. Брюксел, Белгия.

Комисия „Международна дейност”
Р Е Ш И:

15.1 ПРИЕМА за сведение доклада на Богдана Желявска - национално лице за контакт на Европейската съдебна мрежа по граждански и търговски – граждански дела, относно участието й в редовната годишна среща на мрежата, проведена в гр. Брюксел, Белгия на 21 и 22 януари 2016 г.
15.2 ДОКЛАДЪТ да се предостави за запознаване в следващо заседание на ВСС.
15.3 ОТПРАВЯ покана до Богдана Желявска за среща-разговор на следващото заседание на комисия “Международна дейност“ на ВСС, на която да бъде обсъдена представената информация в доклада, както и идеите й за бъдещото развитие на вътрешната мрежа.

По предложение на г-жа Мария Кузманова се включва допълнителна точка.

16. ОТНОСНО: Проведена среща с Кристина Ненкова – директор на дирекция „Стратегическо развитие и програми”, съгласно решение на комисия „Международна дейност” по протокол № 04/20.01.2016 г., т. 3.

Комисия „Международна дейност”
Р Е Ш И:

15.1 Да се изпрати стенограмата от проведената среща с Кристина Ненкова – директор на дирекция „Стратегическо развитие и програми”, съгласно решение на комисия „Международна дейност” по протокол № 04/20.01.2016 г., т. 3 на Екатерина Захариева – министър на правосъдието на Република България, във връзка с изказването й в заседание на ВСС на 28.01.2016 г.

                                  ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА